en da da de da da da en en jv da da sv da da da da da da da da da sv da da da da da da da da da da da da da en da da da da da da da da da en da da da da da da da da da da da da da da da da sv da da da da da da da da da da da da sv da en da da da da da da da da da da da da da da de da en da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Udgivet den 11. september 2017 af admin
Der er flere ledige jobs i øjeblikket end der har været længe, lyder meldingen. Der er efter sigende også skabt 150.000 jobs i Danmark i de seneste år. Heraf er mere end halvdelen (og mange af de ufaglærte jobs) gået til ikke-danskere. Den slags gør Danmarksbloggen vred.
For vi har alle et ansvar overfor fællesskabet og samfundet – og ligesom at man som rask voksen har en pligt til at tage et arbejde, hvis man kan – så burde man også som arbejdsgiver have en pligt til at tilbyde et ledigt job til danskerne først.
Ja, Danmarksbloggen vil simpelthen opfordre til, at vi indfører en DANSKER-JOB-FORPLIGTELSE, hvor enhver arbejdsgiver SKAL ansætte en dansker, hvis det er muligt. Og det er det i mange af de jobs, som i dag varetages af andre nationaliteter. Ikke fordi de andre er bedre, men fordi de er billigere.
Men at en arbejdsgiver kan tjene endnu flere penge ved at ansætte en anden end en dansker, er en hån mod fællesskabet og samfundet. For denne arbejdsgiver er på den måde med til at holde danskere i ledighed og dermed også på offentlig forsørgelse. Så arbejdsgiverne snyder på den måde os alle sammen.
Noget helt andet er det, når der er tale om højt specialiserede mennesker – her kan det give god mening at tage andre ind, fordi vi ikke har dem selv. Men derfor skal vi nu også satse på viden, uddannelse og forskning, og det vil der også være mange flere penge til, hvis flere danskere kommer i arbejde. Men det sker kun, hvis arbejdsgiverne lever op til deres ansvar og ansætter dansk arbejdskraft – og det til reelle lønninger.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget arbejdsgiver, dansker, forpligtelse, job | Skriv et svar
Udgivet den 3. februar 2016 af admin
Flygtninge skal i job fra dag 1, siger socialdemokraterne i nyt, politisk udspil – og der er på Christiansborg en bred enighed om, at et job er vejen til integration i det danske samfund.
Men er det nu så simpelt? Er et job altid vejen til at blive integreret? Og hvad vil det sige at blive integreret?
Eller er integration at være tolerant og rummelig overfor andre kulturer og religioner? I så fald kan man med rette anføre, at mange også født i Danmark af danske forældre, der hedder fx Jensen og Hansen, på ingen måde er integreret.
Så måske er det ikke så enkelt. Når det er sagt, er der ingen tvivl om, at det at få et job er godt for den enkelte og den enkeltes eget selvværd. MEN – for der er stadig et men.
De job, som man vil give flygtninge, er tredjerangs-jobs, som flygtningene i øvrigt ikke skal have løn for, men sulte-ydelser, hvis det er på det offentlige arbejdsmarked – eller en lav indslusningsløn, hvis det er det private arbejdsmarked.
Det er ikke i orden. Dels fordi man skal have løn for det arbejde, som man laver – og dels fordi det vil skubbe andre – primært ufaglærte – ud i arbejdsløshed.
Det er med andre ord den sædvanlige del-og-hersk-mentalitet, hvor flygtninge på den ene side og ufaglærte på den anden slås om smulerne – og ingen tænker på at rette skytset hen dér, hvor det burde rettes hen: Mod samfundets top, der år for år rager mere og mere til sig.
For ja, vi har faktisk råd og mulighed for at give ALLE ordentlige vilkår, hvis vi blev bare lidt bedre til at deles om goderne.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget arbejde, arbejdsløshed, Danmark, demokrati, flygtninge, integration, job, løn, muslim, socialdemokraterne | Skriv et svar
Regeringen skaber nyt b-hold
Udgivet den 18. marts 2015 af admin
Regeringen vil med sin nye plan sende 30.000 flygtninge og indvandrere ud i såkaldt særlige forløb på virksomheder og i offentlige institutioner.
Umiddelbart kan det jo lyde besnærende, at ingen skal sidde passive. Men det er det bare ikke, når det sker under disse betingelser.
Derimod vil regeringen med planen skabe et nyt b-hold, hvor mennesker reelt skal udføre et fuldtidsarbejde, men uden at få en anstændig løn for det.
Det er ikke fair – og det er i øvrigt også allerede den model, som anvendes overfor kontanthjælpsmodtagerne. Det gør det så ikke bedre.
Og det er slet ikke fair over for hverken kontanthjælpsmodtagere, indvandrere og flygtninge – eller overfor de mennesker, der pt. har et job, men som nu mister det, fordi opgaven kan løses billigere af en anden, der ikke får en ordentlig løn.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget flygtninge, indvandrere, job, regeringen | 1 svar
Hvad du´r Løkke egentlig til?
Udgivet den 15. maj 2014 af admin
Venstres formand Lars Løkke, som i dag fylder 50 år, er igen-igen-igen ude i et stormvejr. Denne gang pga indkøb af beklædningsgenstande til mere end 150.000 kroner.
Tidligere har det drejet sig om bilag og GGGI-sagen og en del andre ting, hvoraf nogle stammer allerede tilbage fra dengang, hvor Løkke var amtsborgmester i det nu hedengangne Frederiksborg Amt.
Hver gang har Løkke beklaget og undskyldt og sagt, at nu er alt også lagt frem. Og hver gang er der kommet noget nyt væltende frem, når endnu en sten i Løkkes verden er blevet vendt.
Så nej, når det drejer sig om Løkkes moral og forhold til at forvalte andres penge, så står barometeret i dag som altid på fuld storm.
Politisk har der derimod været meget stille om manden, siden han for 2½ år siden i forbindelse med regeringsskiftet sagde til Thorning, at nøglerne til statsministeriet kun var til låns.
Oppositionens erklærede leder var nemlig ikke på folketingets talerstol – demokratiets fornemmeste platform – i månedsvis, og han er stadig en sjælden gæst. Derudover var det – og er det stadig – også sædvane, at andre fra Venstre stod og står for udtalelser til pressen, forhandlinger og andet politisk arbejde.
Alt sammen tegner det et billede af en mand, der gerne vil være statsminister med de privilegier, som der følger med landets højeste embede, men som omvendt ikke gider gøre en indsats.
Hvor man – hvis man var et jobansættelses-udvalg – ville spørge både sig selv og manden:
HVAD DU´R DU, LARS LØKKE, EGENTLIG TIL?
Når det drejer sig om Lars Løkke, bliver Danmarksbloggen også sine læsere svaret skyldigt. Vi kan simpelthen ikke finde på noget, end ikke på mandens runde fødselsdag. Beklager.
Men skriv endelig med ideer til hvad du mener, at Lars Løkke du´r til.
De vil blive læst med stor interesse.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget job, Løkke, penge, sag, statsminister | 1 svar
Arbejdsgivernes pligt til at bidrage til den danske velfærd
Udgivet den 19. marts 2014 af admin
Et af tidens store emner er den danske velfærd, der pt. anses for at være under pres primært på grund af de mange østeuropæere, der arbejder i Danmark.
Børnecheck, dagpenge og andre ydelser debatteres derfor heftigt, og der arbejdes intenst med at finde løsninger, der begrænser østeuropæeres ret til de danske velfærdsydelser.
Samtidig fokuseres der også meget på arbejdstagernes rolle, på at danske ledige skal være klar til at tage såkaldt lavstatusjob som rengøring, jordbærplukning og så videre. Arbejdstagerne – og især de ledige – har en nærmest hellig pligt til at sige ja, tak til alle job, er holdningen blandt mange danskere.
Men hvad med arbejdsgivernes pligt til at bidrage til den danske velfærd? Hvorfor tales der ikke mindst ligeså meget om den?
Hvorfor accepteres det, at arbejdsgivere ansætter folk til lønninger, der er så lave, at det nærmest er uanstændigt? Og nej, det er ikke overførselsindkomsterne, der er for høje. Det er de lave lønninger, der er for små.
Hvorfor stiller vi som samfund ikke krav til arbejdsgiverne om, at de også skal bidrage til velfærden? Både i form af konkrete jobs – og i form af at acceptere et mindre overskud, fordi nogle flere af pengene skal bruges til lønninger.
Det giver ikke mening – og det giver slet ikke mening, fordi det netop er arbejdsgiverne der reelt kan gøre en forskel og skabe flere jobs – og dermed et større skattegrundlag og mere velfærd. Det kan arbejdstagerne ikke!!!
Derfor er jobskabelse – og dermed mere velfærd – arbejdsgivernes hellige pligt. En pligt de i dén grad har forsømt så alt for længe.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget arbejdsgiver, arbejdstager, job, velfærd | 2 svar
Udgivet den 25. september 2013 af admin
På en konference hos Dansk Industri i går sagde Venstres formand Lars Løkke, at det var vigtigere at sænke bundskatten end topskatten. Ifølge Lars Løkke kan det at have et arbejde slet ikke betale sig for 14.000 danskere, der vil miste penge på at gå fra kontanthjælp til job, mens 57.000 får mindre end 1000 kroner ud af at komme på arbejdsmarkedet.
At arbejde for et øget beskæftigelsesfradrag og en lavere bundskat er kendt som traditionelle socialdemokratiske værdier. Så gør det Løkkes udmelding til klassisk socialdemokratisk retorik? Både ja og nej.
Ja til at de laveste indkomster skal betale mindre i skat. Men absolut nej til at der skal skæres i overførselsindkomsterne.
For det er primært det, som Løkke tænker på. Nemlig at kontanthjælp og dagpenge skal være endnu lavere end de er i dag, hvor de er forvejen er på et sulteniveau. For med endnu lavere ydelser vil de ledige blive pisket ud på det arbejdsmarked, hvor der ikke er jobs nok. Det giver ikke mening.
Så nej, Venstre ved du (stadig) præcis, hvor du har: Nemlig som beskytter af dem, der har (meget) i forvejen på bekostning af dem, der har allermindst.
Og dét er ihvertfald ikke en klassisk socialdemokratisk dyd …
Derfor kunne Danmarksblogen også rigtig godt tænke sig at vide, hvor Venstre vil finde de 14.000 jobs. For de jobs eksisterer ikke i dag. Så ville en af de altfor mange ledige for længst havde taget dem.
For det er en skrøne, at ledige ikke vil arbejde. Det vil langt de fleste hellere end gerne. Ikke kun af økonomiske grunde, men også og måske endda endnu mere fordi mennesket er sådan indrettet, at det gerne vil yde en indsats og bidrage til det fælles gode i samfundet.
Men denne anerkendende tilgang og tiltro til mennesket er åbenbart ikke noget, som Venstre har. Dét er der heller ikke tradition for i det gamle bondeparti.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Demokrati & Debat, Hverdagsliv i Danmark | Tagget anerkendende, arbejde, job, kontanthjælp, Lars Løkke, ledige, socialdemokratisk, Venstre | 2 svar
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Anmeldelse: “Vikings. Te rise and fall”
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner